ai4bharat/Pralekha huggingface dataset:
ریلوے کی وزارت
ہندوستانی ریلوے کے لیے اکتوبر 2021 کے دوران مال کی ڈھلائی کے اعداد و شمار آمدنی اور لوڈنگ کے معاملے میں اعلیٰ رفتار کو برقرار رکھے ہوئے ہیں
اکتوبر 2021 میں، ہندوستانی ریلوے کی لوڈنگ 117.34 ملین ٹن تھی جو پچھلے سال کی اسی مدت کے لیے لوڈنگ  کے مقابلے 7.63 فیصد زیادہ ہے
اس مدت کے دوران، ہندوستانی ریلوے نے مال کی ڈھلائی سے 12311.46 کروڑ روپے کی کمائی کی جو پچھلے سال کی کمائی  کے مقابلے 18.19 فیصد زیادہ ہے
ہندوستانی ریلوے کے لیے اکتوبر 2021 کے دوران مال کی ڈھلائی کے اعداد و شمار آمدنی اور لوڈنگ کے معاملے میں اعلیٰ رفتار کو برقرار رکھے ہوئے ہیں۔
مشن موڈ پر، اکتوبر 2021 کے لیے ہندوستانی ریلوے کی مال کی لوڈنگ پچھلے سال کی لوڈنگ اور اسی مدت کے لیے آمدنی کی حد کو پار کر گئی۔ ہندوستانی ریلوے کی لوڈنگ 117.34 ملین ٹن رہی جو پچھلے سال کی اسی مدت کی لوڈنگ  کے مقابلے 7.63 فیصد ہے۔ اس مدت میں، ہندوستانی ریلوے نے مال کی ڈھلائی سے 12311.46 کروڑ روپے کی کمائی کی جو پچھلے سال کی اسی مدت کی آمدنی  کے مقابلے 18.19 فیصد زیادہ ہے۔
اکتوبر 2021 کے دوران، ہندوستانی ریلوے کی لوڈنگ 117.34 ملین ٹن تھی جس میں 54.65 ملین ٹن کوئلہ، 12.80 ملین ٹن خام لوہا، 6.30 ملین ٹن غذائی اجناس، 4.18 ملین ٹن کھاد، 3.97 ملین ٹن خوردنی تیل اور 7.37 ملین ٹن سیمنٹ  شامل ہیں۔
یہ بات غور کرنے والی ہے کہ ریلوے مالی کی ڈھلائی کو بے حد دلکش بنانے کے لیے ہندوستانی ریلوے میں کئی طرح کی رعایتیں/ چھوٹ بھی دی جا رہی ہیں۔
وزارت دفاع
آسیان –ہندوستان بحری مشق -2023کا سمندری مرحلہ
اولین آسیان-ہندوستان بحری مشق کا کامیاب اختتام 8مئی 2023 کو جنوبی چین ساگر میں ہوا۔ اس کثیر فریقی بحری مشق کے سمندری مرحلے میں 9جہازوں کے تقریباً1400ملازمین نے حصہ لیا۔ ہندوستان میں تصور کیا گیا اور تعمیر شدہ دیسی شاخت کے جہاز تباہ کار آئی این ایس دہلی و اسٹیلتھ فریگیٹ آئی این ایس ستپورہ، سمندری کشتی طیارہ پی 8آئی اور مربوط ہیلی کاپٹروں نے برونئی ، انڈونیشیا، ملیشیا، فلپائن، سنگاپور، تھائی لینڈ اور ویتنام کے آسیان بحری جہازوں کے ساتھ مشق کیا۔
اس دو روزہ سمندری مرحلے میں جنگی مشق، ہیلی کاپٹروں کے ذریعے کراس ڈیک لینڈنگ، نئی ہنرمندی کی ترقی اور دیگر سمندری آپریشن سمیت سمندری ترقی کے ایک وسیع اسپیکٹرم کی نمائش کی گئی۔ سمندری علاقے میں ہنرمندی کو تراشنے کے علاوہ اس مشق نے بین ڈیک کارروائی کو منظم کیا اور خطے میں امن، استحکام و تحفظ کو بڑھاوا دینے کے لئے ایک مربوط فورس کی شکل میں کام کرنے کو لے کر ہندوستانی اور آسیان بحری افواج کی صلاحیت کی نمائش کی۔
بھارت کا مسابقتی کمیشن
سی سی آئی نے کمپنی انضمام کے ضابطے کے تحت غیر مقابلہ جاتی پابندیوں پر غور کرنے کے لیے عوام سے رائے طلب کی ہے
نئی دہلی،15 مئی، 2020، کمپٹیشن کمیشن آف انڈیا  کمپنیوں کے انضمام کا جائزہ لیتے وقت غیر مقابلہ جاتی پابندیوں پر غور کرتا ہے۔ اس بارے میں مطلع کرنے والے فریقوں  کے لیے ضروری ہے کہ وہ جائزہ لینے کے لیے غیر مقابلہ جاتی پابندیوں کے بارے میں معلومات فراہم کریں تاکہ اس پر صحیح طریقے پر غور کیا جاسکے۔ سی سی آئی نے ایک رہنما نوٹ جاری کیا ہے جس میں ان حالات کی وضاحت کی گئی ہے جن کے تحت غیر مقابلہ جاتی پابندیوں کو ‘ذیلی’ یا ‘غیر ذیلی’سمجھا جائے گا۔ رہنما نوٹ میں کہا گیا ہے کہ گڈول اور نوہاؤ کی منتقلی کے لیے تین سال کا تحریری معاہدہ کافی ہے جبکہ صرف گڈ ول کی منتقلی کے لیے دو سال کا معاہدہ کافی ہوگا۔ نوٹ میں مزید کہا گیا ہے کہ غیر مقابلہ جاتی پابندیوں کے دائرے کا اطلاق فروخت کی گئی کمپنی اور اس علاقے پر ہوگا جہاں یہ کام انجام دیا گیا ہو۔
یہ دیکھا گیا ہے کہ غیر مقابلہ جاتی پابندیوں کے جائزے کے لیے خاص طرح کا معیار مقرر کرنا ، کاروبار کے جدید ماحول میں مناسب نہیں ہے۔ ویسے تو ہر ایک کیس کا الگ الگ جائزہ لینا ممکن ہوسکتا ہے لیکن انضمام کے معاملے میں مقررہ وقت کی حد کو دھیان میں رکھتے ہوئے ایسا کرنا شاید ممکن نہ ہو۔
اس لیے سی سی آئی نے انضمام کے ضابطوں  کے پیراگراف 5.7 کو ختم کرنا تجویز کیا ہے۔ اس پیراگراف میں دونوں کمپنیوں کے درمیان غیر مقابلہ جاتی پابندیوں پر اتفاق رائے کی معلومات اور اس کے حق بجانب ہونے کے دلائل فراہم کرنے کی بات کہی گئی ہے۔ اس طرح غیر مقابلہ جاتی پابندیاں لگاتے وقت ان میں دونوں کمپنیوں کو لچک فراہم کی گئی ہے اور ان کے اوپر معلومات کے بوجھ کو کم کردیا گیا ہے۔ البتہ کمپنیوں کے لیے یہ یقینی بنانا ضروری ہوگا کہ ان کے غیر مقابلہ جاتی سمجھوتے طریقہ کار کی پابندی کرتے ہیں۔ اگر اس سلسلے میں غیر مقابلہ جاتی پابندیوں سے کوئی تشویش پیدا ہوتی ہے تو اس کا قانون کی دفعہ 3 اور / دفعہ کے غور کیا جاسکتا ہے۔
انضمام کے ضابطوں میں ترمیم کا مسودہ سی سی آئی کی ویب سائٹ  عوام سے اس سلسلے میں رائے طلب کی جاتی ہے کہ جو 15 جون 2020 تک ای میل کے ذریعے combination.cci[at]nic[dot]in پر بھیجی جاسکتی ہے۔
صحت اور خاندانی بہبود کی وزارت
کووڈ-19 ٹیکہ کاری سے متعلق تازہ جانکاری
ریاستوں اور مرکزکے زیر انتظا م علاقوں کو 39.46 کروڑسے زیادہ ٹیکے فراہم کئے گئے
ریاستوں / مرکز کے زیرانتظام علاقوں اور پرائیویٹ اسپتالوں کے پاس، اب بھی 1.91 کروڑ سے زیادہ بچے ہوئے اور غیر استعمال شدہ ٹیکے دستیاب ہیں ،جنہیں ابھی لگایا جانا ہے
نئی دہلی13 جولائی2021: مرکزی حکومت ملک بھر میں کووڈ – 19 ٹیکہ کاری کے دائرے کو بڑھانے اور اس کی رفتار تیز کرنے کے تئیں عہد بستہ ہے۔سبھی کے لئے کووڈ-19 کے ٹیکے کا نیا مرحلہ 21 جون 2021سے شروع ہوا تھا۔ ٹیکہ کاری کی مہم کو ریاستوں اور مرکز کے زیر انتظام علاقوں کو دستیاب کرائے جانے والے ٹیکوں کے روشن امکانات اور زیادہ ٹیکے کی دستیابی کے ذریعہ فروغ دیا گیاہے تاکہ وہ بہتر منصوبہ بندی کرسکیں اور ٹیکے کی سپلائی چین کو منظم کرسکیں ۔
ملک گیر ٹیکہ کاری مہم کے حصے کے طور پر بھارت سرکار مفت کووڈ ٹیکے ریاستوں اور مرکز کے زیر انتظام علاقوں کو فراہم کرکے ان کے ساتھ تعاون کررہی ہے۔ سبھی کے لئے کووڈ -19 کی ٹیکہ کاری مہم کے نئے مرحلے میں مرکز ی حکومت مزید ٹیکے خریدے گی اور ملک میں ویکسین ٹیکے تیار کرنے والوں کے ذریعہ تیار کئے جارہے 75 فیصد ٹیکے ریاستوں اور مرکز کے زیر انتظام علاقوں کو مفت سپلائی کرے گی۔
اب تک ریاستوں اور مرکز کے زیر انتظام علاقوں کو 39.46 کروڑروڑ یعنی 394694020 ٹیکے فراہم کئے جاچکے ہیں۔ یہ ٹیکے تمام ذرائع سے حاصل کئے گئے ہیں اور مزید بارہ لاکھ ٹیکے دستیاب کرائے جانے ہیں ۔
اس طرح آج صبح آٹھ بجے تک دستیاب اعدادوشمار کے مطابق 375538390 خوراکوں کو کھپت ہوچکی ہے ، جن میں ضائع ہونے والے ٹیکے بھی شامل ہیں۔
ریاستوں اور مرکز کے زیرانتظام علاقوں کے علاوہ پرائیویٹ اسپتالوں کے پاس اب بھی 1.91سے زیادہ  بچے ہوئے اور غیر استعمال شدہ کووڈ کے ٹیکے دستیاب ہیں ، جنہیں لگایا جانا ہے۔
وزیراعظم کا دفتر
وزیر اعظم نریندر مودی سےجاپانی وزیر خارجہ اور وزیر دفاع نے ملاقات کی
نئی دہلی،30 ؍ نومبر ہند-جاپان خارجہ ودفاعی وزارتی مذاکرات کے افتتاحی اجلاس میں شامل ہونے کے لیے ہندوستان کے دورے پر آئے جاپان کے وزیر خارجہ جناب توشی متسو موتیگی اور وزیر دفاع جناب تارو کونو نے آج وزیر اعظم نریندر مودی سے ملاقات کی۔
وزیر اعظم نے دورے پر آئے وزراء کا خیر مقدم کیا اور اکتوبر 2018 میں جاپان میں منعقدہ 13ویں ہند-جاپان سالانہ چوٹی کانفرنس کے دوران خود اور جاپان کے وزیر اعظم آبے کے ذریعہ طے شدہ ہدف کو حاصل کرنے میں دونوں فریقوں کے سامنے ہونے پر اطمینان کا اظہار کیا۔ وزیر اعظم نے بتایا کہ یہ اجلاس ہندوستان اور جاپان کے مابین دوطرفہ حکمت عملی، سلامتی اور تحفظ کے شعبہ میں تعاون کو مزید مستحکم کرے گا۔
وزیر اعظم نے دونوں ملکوں کے لوگوں، خطے اور پوری دنیا کے مفاد کے لیے ہند-جاپان تعلقات کی مجموعی ترقی کی اہمیت پر زور دیا۔ وزیر اعظم نے کہا کہ دونوں ملکوں کے درمیان مسلسل اعلیٰ سطحی تبادلے، تعلقات کی گہرائی اور استحکام کی علامت ہے۔
وزیر اعظم نے کہا کہ وہ اور وزیر اعظم آبے دونوں ملکوں کے مابین دوطرفہ شراکت کو مستحکم کرنے پر بہت زور دیتے ہیں۔ انھوں نے بتایا کہ وہ اگلے مہینے ہند-جاپان سالانہ چوٹی کانفرنس میں وزیر اعظم آبے کا ہندوستان میں استقبال کرنے کےمتمنی ہیں۔ وزیر اعظم نے کہا کہ جاپان کے ساتھ ہندستان کا رشتہ ہند-بحرالکاہل خطے میں امن، استحکام اور خوشحالی کے لیے ہمارے نقطہ نظر کا ایک اہم جزو ہے اور اس کے ساتھ ہی ہندستان کی ایکٹ ایسٹ پالیسی کا سنگ میل بھی ہے۔
۔ ۔ ۔ ۔ ۔ ۔ ۔ ۔ ۔
U. No. 5470
(Visitor Counter : 95
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 161.47 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 13.32 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،23 جنوری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,61,47,69,885
|
|
دستیاب خوراک
|
|
13,32,44,836
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 161.47کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 13.32 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت دفاع
ایئر فورس اسٹیشن تھنجاوور پر ٹائیگر شارک 222 اسکویڈرن کی شمولیت
نئی دلّی، 20 جنوری / چیف آف ڈیفنس اسٹاف ،جنرل بپن راوت پی وی ایس ایم، یو وی ایس ایم، اے وی ایس ایم، وائی ایس ایم، ایس ایم، وی ایس ایم، اے ڈی سی، ایئر مارشل آر کے ایس بھدوریہ، پی وی ایس ایم، اے وی ایس ایم، وی ایم، اے ڈی سی، چیف آف ایئر اسٹاف، ڈاکٹر جی ستیش ریڈی، سکریٹری، محکمہ دفاع، آر اینڈ ڈی اور چیئر مین ڈی آر ڈی او، ایئر مارشل امت تیواری، اے وی ایس ایم، وی ایم، ایئر آفیسر کمانڈنگ ان چیف  سدرن ایئر کمانڈ ، وائس ایڈمرل اتل کمار جین، اے وی ایس ایم وی ایس ایم، فلیگ آفیسر کمانڈنگ ان چیف ، ایسٹرن نیول کمانڈ ، جناب آر رندھاوا، چیئر مین کم مینجنگ ڈائرکٹر، ہندوستان ایروناٹکس لمیٹیڈ اور دیگر شخصیات کی موجودگی میں 20 جنوری، 2020 کو ایئر فورس اسٹیشن، تھنجاوور میں منعقدہ ایک تقریب کے دوران ٹائیگر شارک نمبر 222 اسکویڈرن کو شامل کیا گیا۔
جنرل بپن راوت، سی ڈی ایس کی آمد پر تھنجاوور ایئر فورس اسٹیشن کے گروپ کیپٹن پرجول سنگھ، وی ایم نے ان کا استقبال کیا۔
جنرل بپن راوت نے اپنے خطاب میں کہا کہ ٹائیگر شارک کا احیاء اس امر کو اجاگر کرتا ہے کہ یک جہتی اور اشتراک انڈین ایئر فورس کا مستقبل ہے۔ انہوں نے کہا کہ سُو 30 ایم کے آئی ایئر کرافٹ کے ساتھ برہموس سے نقشہ بدل جائے گا جو کہ بحری خطے کے تحفظ کو بڑے پیمانے پر وسعت دیں گے۔ اسکویڈرن بھارتی مسلح افواج کے اشتراک سے بھارتی بّری فوج اور بحری فوج کے ساتھ قریبی تال میل قائم رکھے گا۔
ایئر چیف مارشل آر کے ایس بھدوریہ پی وی ایس ایم، اے وی ایس ایم، وی ایم، اے ڈی سی، چیف آف ایئر اسٹاف نے اپنے خطاب میں اس تقریب میں شرکت کے لئے سی ڈی ایس کا شکریہ ادا کیا۔ انہوں نے کہا کہ بھارتی فضائیہ، ساؤدرن ایئر کمانڈ، ایئر فورس اسٹیشن تھنجاوور اور 222 اسکویڈرن کے لئے آج کا دن ایک تاریخی دن کی حیثیت رکھتا ہے۔
شمولیت کی تقریب لائٹ کمبیٹ ایئر کرافٹ، سارنگ ہیلی کاپٹر ڈسپلے ٹیم اور سوریہ کرن ایرو بیٹک ٹیم کے فلائنگ ڈسپلے کے ساتھ اختتام پذیر ہو ئی۔
۔۔۔۔۔۔
U. 275ٰ
م۔ ر۔ر۔ ..
(Visitor Counter : 84
وزارت دفاع
ڈِیورنڈ کپ کی 'ٹرافی کے ٹور' کو افواج کے سربراہوں نے جھنڈی دکھا کر روانہ کیا
فوج کے سربراہ جنرل منوج پانڈے نے فضائیہ کے سربراہ ، ایئر چیف مارشل وی آر چودھری اور آل انڈیا فٹ بال فیڈریشن  کے صدر جناب کلیان چوبے کے ساتھ 30 جون ، 2023 ء کو دلّی کینٹ کے مانک شاہ سینٹر میں منعقد ایک تقریب میں بھارت کے سب سے پرانے فٹ بال ٹورنامنٹ ڈیورنڈ کپ کے 132 ویں ایڈیشن کی "ٹرافی کے ٹور" کو ہری جھنڈی دکھا کر روانہ کیا۔ یہ ٹورنامنٹ 3 اگست سے کولکاتہ میں شروع ہو گا اور 3 ستمبر ، 2023 ء کو ختم ہو گا ۔ اس تقریب میں بہت سے فٹ بال کے شائقین اور کھیلوں کی ممتاز شخصیات نے بھی موجود تھیں۔
ڈیورنڈ کپ ایشیا کا سب سے قدیم اور دنیا کا تیسرا قدیم ترین فٹ بال ٹورنامنٹ ہے، جس میں ملک بھر سے سرفہرست بھارتی فٹ بال کلب حصہ لیتے ہیں۔ بھارتی مسلح افواج کے زیر اہتمام، ڈیورنڈ کپ گزشتہ برسوں میں بھارت کے بہترین فٹ بال ٹیلنٹ کی افزائش کا میدان رہا ہے۔ افتتاحی ایڈیشن 1888 میں شملہ میں منعقد ہوا تھا ۔ اُس وقت اِس کا آغاز آرمی کپ کے طور پر کیا گیا تھا ، جو بھارت میں صرف برطانوی فوج کے دستوں کے لیے تھا لیکن اسے جلد ہی سویلین ٹیموں کے لیے بھی کھول دیا گیا تھا ۔
ڈیورنڈ کپ ٹورنامنٹ ایک منفرد ٹورنامنٹ ہے ، جس میں جیتنے والی ٹیم تین ٹرافیاں لے کر جاتی ہے، جس میں ڈیورنڈ کپ ، شملہ ٹرافی  اور پریزیڈنٹ کپ ۔ اگلے ایک ماہ کے دوران، ٹرافی ٹور کے ایک حصے کے طور پر تینوں ٹرافیاں ملک کے طول و عرض میں کچھ بڑے شہروں جیسے شملہ، اودھم پور، جے پور، ممبئی، پنے، بنگلورو، بھوبنیشور، کوکراجھار، گواہاٹی اور شیلانگ میں لے جائی جائیں گی اور اس کے بعد اصل تقریب کے لیے کولکاتہ پہنچیں گی ۔
ٹورنامنٹ کے 132ویں ایڈیشن میں نیپال، بھوٹان اور بنگلہ دیش کی ٹیموں سمیت 24 ٹیمیں شرکت کریں گی، غیر ملکی ٹیمیں 27 سال کے وقفے کے بعد ٹورنامنٹ میں حصہ لے رہی ہیں۔ یہ ٹورنامنٹ تمام کلب ٹیموں کے لیے کھلا ہے اور آل انڈیا فٹ بال فیڈریشن  کے زیراہتمام ڈیورنڈ فٹ بال ٹورنامنٹ سوسائٹی  کے ذریعے منعقد کیا جاتا ہے۔ یہ ٹورنامنٹ ہمیشہ سے ہی کھیلوں کے میدان میں اعلیٰ ظرفی، اسپورٹس مین شپ اور مسابقت کی علامت رہا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6638
(Visitor Counter : 63
جدید اور قابل تجدید توانائی کی وزارت
ملک میں شمسی توانائی کی پیداوار میں اضافے کے لیے کیے گئے اقدامات
نئی دہلی،02 دسمبر، 2021/31.10.2021 کو بجلی کی مجموعی صلاحیت میں شمسی توانائی کی صلاحیت 12.20 فیصد تھی اور بجلی مکس کے سلسلے میں یہ 4.37 فیصد تھی۔ یہ اعداد و شمار 21-2020 کے لیے ہے۔
ملک میں شمسی توانائی کی پیداوار میں اضافے کے لیے جو اہم اقدام کیے گئے ہیں وہ اس طرح ہیں :
- سال 2022 تک قابل تجدید سرکاری خرید کی ذمہ داری کے لیے سلسلے کا اعلان؛
- خود کار وسیلے کے تحت 100 فیصد تک غیرملکی راست سرمایہ کاری کی اجازت؛
- 30 جون ، 2025 تک شروع کیے جانے والے پروجیکٹوں کے لیے شمسی و ہوائی بجلی کی بین ریاستی فروخت کے لیے بین ریاستی ترسیل نظام کے چارجز کی معافی؛
- آر ای ڈیولپرز کو زمین اور ٹرانسمیشن فراہم کرنے کے لیے شمسی پارکوں کا کا قیام؛
- پردھان منتری کسان ارجا سرکشا ایوم اتتھان مہابھیان ، سولر روف ٹاپ کے دوسرے مرحلے ، 12000 میگا واٹ سی پی ایس یو اسکیم کے دوسرے مرحلے جیسی اسکیمیں؛
- گرین اینرجی ، کاریڈور اسکیم کے تحت قابل تجدید بجلی کے انخلاء کے لیے ذیلی اسٹیشن کی نئی صلاحیت پیدا کرنا اور نئی ترسیلی لائنیں بچھانا؛
یہ جانکاری بجلی ، نئی و قابل تجدید توانائی کے مرکزی وزیر جناب آر کے سنگھ نے لوک سبھا میں آج ایک تحریر ی جواب میں فراہم کی۔
۔۔۔
ش ح ۔ اس۔ ت ح ۔
U –13662
(Visitor Counter : 101
سٹرک ٹرانسپورٹ اور شاہراہوں کی وزارت
جناب نتن گڈکری کل آسام میں ملک کے پہلے کثیر ماڈل لاجسٹکس پارک کا سنگ بنیاد رکھیں گے
نئی دہلی، 19 اکتوبر 2020: سڑک نقل و حمل اور شاہراہوں کے مرکزی وزیر جناب نتن گڈکری کل ورچووَل طریقے سے آسام میں اولین ملٹی ماڈل لاجسٹکس پارک کا سنگ بنیاد رکھیں گے۔ اس پروگرام کی صدارت وزیر اعلیٰ جناب سرب نندا سونووال کے ذریعہ انجام دی جائے گی اور اس پروگرام میں مرکزی وزرائے مملکت ڈاکٹر جتیندر سنگھ، جنرل  ڈاکٹر وی کے سنگھ اور جناب رامیشور تیلی ، ریاستی وزراء، اراکین پارلیمنٹ، اراکین اسمبلی اور مرکز و ریاست کے سینئر افسران شامل ہوں گے۔
693.97 کروڑ روپئے کی لاگت سے تیار ہونے والا یہ پارک عوام کو فضا، سڑک، ریل اور پانی کے راستے سے راست طور پر کنکٹیوٹی فراہم کرے گا۔ یہ حکومت ہند کی اوالعزم بھارت مالا پری یوجنا کے تحت تیار کیا جائے گا۔
وزارت آیوش
بھارت کی خوراک کے تحفظ اور معیار سے متعلق اتھارٹی  اور آیوش کی وزارت نے ’آیوروید اہار‘ مصنوعات کے لیے ضوابط وضع کیے
’آیوروید اہار‘ کی مینوفیکچرنگ اور مارکیٹنگ کو معیاری بنانے کے لیے سخت حفاظتی اور اعلی معیارات
نئی دہلی ، 12مئی 2022/
آیوش کی وزارت اور بھارت کی خوراک کے تحفظ اور معیار سے متعلق اتھارٹی  نے خاندانی فلاح و بہبود کی وزارت کے تحت خوراک کو منضبط کرنے کے ہندوستان کے سب سے بڑے ادارے نے ’آیوروید اہار‘ زمرے کے تحت کھانے کی مصنوعات کے لیے حفاظت اور اعلی معیار کے ضوابط وضع کیے ہیں۔ یہ جامع پہل معیاری آیورویدک خوراک اشیاء کی تیاری کو یقینی بنائے گی اور میک ان انڈیا مصنوعات کے لیے بین الاقوامی مارکیٹ کو وسعت دینے میں مدد کرے گی۔ آیوش کی وزارت کو بھروسہ ہے کہ یہ ضوابط آیوش نظام کے محافظ کے طور پر بھارت کی عالمی پوزیشن کو مزید مستحکم کریں گے۔
ضابطے کے مطابق، ’آیوروید اہار‘ مصنوعات کی مینوفیکچرنگ اور مارکیٹنگ اب خوراک کے تحفظ اور معیارات  کے ضابطے 2022 کے سخت قوانین پر عمل کرے گی اور FSSAI ایف ایس ایس اے آئی سے لائسنس کی منظوری کے بعد ہی مارکیٹ میں دستیاب ہوگی۔’’آیوروید آہار‘‘زمرہ کے لیے ایک خصوصی لوگو بنایا گیا ہے، جو آیوروید کھانے کی مصنوعات میں آسانی سے شناخت اور معیار کومستحکم بنائے گا۔
آیوش کی وزارت اس تصور کے ساتھ کہ کھانے کی حفاظت اور معیار مینوفیکچررز اور صارفین کے درمیان مشترکہ ذمہ داری ہے لہذا ہر ایک کو اس بات کو یقینی بنانے کے لیے کردار ادا کرنا ہے کہ ہم جو کھانا کھاتے ہیں وہ محفوظ اور صحت مند ہو۔ کووڈ -19 عالمی وبا کے دوبارہ پھیلنے کے بعد خوراک، غذائیت، صحت، قوت مدافعت اور پائیداری پر تمام تر توجہ مرکوز کرنے سے اسے مزید تقویت حاصل ہوئی ہے۔
ضابطوں کے مطابق، آیوروید کی مستند کتابوں میں بیان کردہ ترکیبوں/اجزاء/عمل کے مطابق تیار کردہ تمام کھانے کو "آیوروید آہارا" سمجھا جائے گا۔ صحت کو فروغ دینے کے لیے کھانے کی ترکیبیں اور اجزاء، مخصوص جسمانی ضروریات، اور مخصوص بیماریوں کے دوران یا بیماریوں کے بعد کھانے کے لیے مخصوص خوراک، آیوروید میں پاتھیا کے نام سے معروف عارضے ان ضوابط کے تحت آتے ہیں۔ ’
آیوروید غذا کی لیبلنگ، مطلوبہ مقصد، ہدف صارفین کے گروپ، استعمال کی تجویز کردہ مدت اور دیگر مخصوص ضروریات کی وضاحت کرے گی۔ 'آیوروید آہار‘ کے مختلف زمروں کے لیے صحت کے دعوے اور بیماری کے خطرے میں کمی کے دعوے نیز ان کی قبولیت کا طریقہ کار، ضوابط میں بیان کردہ تقاضوں کے مطابق ہوگا۔ البتہ ’آیورویدک آہار‘ میں آیورویدک دوائیں یا ادوایات سے متعلق اشیا ، کاسمیٹکس، نشہ آور یا ذہن کو متاثر کرنے والے مادےور جڑی بوٹیاں شامل نہیں ہوں گی۔ اس کے علاوہ، آیورویدکآاہار 2 سال سے کم عمر کے بچوں کے لیے بھی تجویز نہیں کیا گیا ہے۔
’آیوروید آہارا' کو پیشگی منظوری کی ضرورت ہے، یہ خوراک کےتحفظ اور معیارات سے متعلق  ضابطے، 2017 کے مطابق ہوگا۔ ایف ایس ایس اے آئی آیوش کی وزارت کے تحت متعلقہ ماہرین پر مشتمل ایک ماہر کمیٹی تشکیل دے گی اور ساتھ ہی ساتھ ایف ایس ایس اے آئی کے نمائندے دعوؤں اور مصنوعات کی منظوری کے لیے سفارشات فراہم کرنے کی خاطر اور کمیٹی رجسٹریشن یا لائسنسنگ یا سرٹیفیکیشن یا لیبارٹری کی منظوری یا جانچ یا "آیوروید آہارا" سے متعلق معیار کے مسائل سے متعلق خدشات کو دور کرنے کا اختیار بھی دیں گے۔
فوڈ بزنس آپریٹر کوخوراک کے تحفظ اور معیارات سے متعلق ضابطے ، متعلقہ بی آئی ایس تصریحات کے تحت بیان کردہ شرائط کے مطابق اجزاء کے معیار کے پیمانوں پر عمل کرنا ہے۔
وزارتِ تعلیم
جناب دھرمندر پردھان نے پریکشا پہ چرچا 2022 میں زیادہ سے زیادہ شرکت کیلئے کہا
تعلیم اور ہنر مندی کے فروغ کے مرکزی وزیر جناب دھرمندر پردھان نے طلبا، اساتذہ اور والدین کو پانچویں پروگرام پریکشا پہ چر چا 2022 مین شریک ہونے کیلئے مدعو کیا اور وزیر اعظم نریندر مودی سے صلاح لینے کے موقع سے فیضیاب ہونے کو کہا۔
وزیر اعظم جناب نریندر مودی نے ایک منفرد پروگرام- پریکشا پہ چرچا کے تسور کو عملی شکل دی ہے، جہاں ملک بھر سے اور غیر ممالک سے بھی طلبا ، والدین اور اساتذہ اُن سے بات چیت کرتے ہیں تاکہ زندگی کو ایک جشن کی طرح منانے کیلئے امتحانات کی وجہ سے پیدا ہونے والے تناو پر قابو پانے کے طریقوں پر بات کی جائے۔ اس پروگرام کا انعقاد وزارتِ تعلیم کے تحت اسکولی تعلیم اور خواندگی کا محکمہ گذشتہ چار برسوں سے کامیابی کے ساتھ کر رہا ہے۔
اس پروگرام کے فارمیٹ کو 2021 کی طرح آن لائن موڈ میں رکھنے کی تجویز ہے۔
شرکاء کو منتخب کرنے کے لئے 28 دسمبر سے 20 جنوری 2022 تک مختلف موضوعات پر ایک آن لائن تخلیقی تحریری مقابلہ https://innovateindia.mygov.in/ppc-2022/
پر منعقد کیا جا رہا ہے۔ منتخب فاتحین کے پوچھے گئے سوالات پریکشا پہ چرچا پروگرام میں پیش کئے جائیں گے۔
درجہ 9 سے 12 کے اسکولی طلباء، اساتذہ اور والدین کا انتخاب آن لائن مقابلے کے ذریعے کیا جائے گا۔https://innovateindia.mygov.in/ppc-2022/
پر رجسٹریشن 28 دسمبر 2021 سے 20 جنوری 2022 تک ذیل میں دئیے گئے موضوعات پر لائیو ہیں:
الف۔ کوویڈ-19 کے دوران امتحان کے تناؤ سے نمٹنے کی حکمت عملی
ب۔ آزادی کا امرت مہوستو
ج۔ خود کفیل ہندوستان کے لیے خود انحصار اسکول
د۔ صاف ستھرا انڈیا، ماحول دوست انڈیا
ہ۔ درجات میں ڈیجیٹل اشتراک
و۔ ماحولیاتی تحفظ اور آب و ہوا میں تبدیلی کے مقابلے کی صلاحیت
الف۔ نیا بھارت کے لیے قومی تعلیمی پالیسی 
ب۔ عالمی وبا کوویڈ۔19: امکانات اور آزمائشیں
الف۔ بیٹی پڑھاؤ، دیش بڑھاؤ
ب۔ مقامی سے عالمی - ووکل برائے لوکل
ج۔ سیکھنے کے لئے طلباء کی زندگی بھر کی تڑپ
مائی گوو پر مقابلوں کے ذریعے منتخب ہونے والے تقریباً 2050 شرکاء کو این سی آر ٹی کے ڈائریکٹر کی جانب سے توصیفی سند اور ہندی اور انگریزی میں ایگزام واریرز کی کتاب، جسے وزیر اعظم نے لکھا ہے، پر مشتمل ایک خصوصی پریکشا پہ چرچا کٹ پیش کی جائے گی۔ ملک بھر سے طلباء، اساتذہ اور والدین جوش و خروش کے ساتھ اس میں حصہ لیتے ہیں۔
ریلوے کی وزارت
یہ سال ہندستانی ریلوے کے لئے سب سے زیادہ چیلنجوں بھرا سال رہا- جناب پیوش گوئل
لاک ڈاؤن کا ایک برس۔کووڈ19 نے ریلوے کی ’ جدوجہد کرو اور مضبوط ہوکر ابھرو‘ عزم کا مظاہرہ کیا
’’یہ وقت ریلوے کی قسمت اور مستقبل کو دوبارہ لکھنے کا ہے ، ٹکاؤ، جدید ، مسافروں کی مطابقت ، وقت کی پابند ، محفوظ اور کاروباریوں کی پہلی پسند‘‘۔ جناب پیوش گوئل
جناب پیوش گوئل نے ریلوے بورڈ، اس کے چیئرمین ، جنرل منیجروں اور ڈویژنل ریلوے کے منیجروں کے ساتھ ریلوے کے مختلف ڈویژنوں کی کارکردگی کے مظاہرے کا جائزہ لیا
نئی دہلی،26مارچ 2021/ ریل، کامرس اور صنعت نیز صارفین کے امور، خوراک اور عوامی تقسیم کے وزیر جناب پیوش گوئل نے آج کہا کہ مستقبل میں ہندستانی ریل کی کامیابی کی ملک کی کامیابی کو متعارف کرے گی۔ انہوں نے یہاں ریلوےبورڈ کے ممبران ، زونل ریلوے کے جنرل منیجروں اور ریلوے ڈویژن کے ڈویژنل منیجروں کے ساتھ ایک جائزہ میٹنگ میں یہ تبصرہ کیا۔
جناب گوئل نے کہا کہ ’’ یہ سال ہندستانی ریلوے کے لئے سب سے زیادہ چیلنجوں بھرا سال رہا ہے۔ ایک سال کا لاک ڈاؤن ہوا۔ کووڈ-19 نے ہندستانی ریل کی ’جدوجہد کرواور مضبوط ہوکر ابھرو‘ عزم کا مظاہرہ کیا۔ ریلوے کی ذہنیت میں تبدیلی آگئی ہے۔ اب ریلوے کے لئے یہ معمولی کام نہیں رہا ہے۔ نئی ٹکنالوجی اختراع نے نئے معیارات اور اسٹینڈدز طے کردیئےہیں‘‘۔
جناب گوئل نے کہا کہ یہ وقت ریلوے کی قسمت اور مستقبل کو دوبارہ لکھنے کا ہے۔ وہ ریلوے ٹکاؤ ، جدید ، مسافروں کے مطابق، وقت کی پابند ، محفوظ اور کاروباریوں کی پہلی پسند بنے۔
انہوں نے کہا کہ 1223 میٹرک ٹن کی اعلی ترین مال ڈھلائی صلاحیت ملک کے لئے ایک مضبوط پیغام ہے۔ اس سال 5900 کلو میٹر ریلوے لائن کی برق کاری کی گئی ہے۔ یہ ہندستانی ریل کے ذریعہ برق کاری کے میدان میں اب تک کا حاصل سب سے اعلی اعدادوشمار ہے۔
جناب پیوش گوئل وبا کے دوران اعلی ترین مال برداری کا مظاہرہ کرنے کے لئے ریل افسران اور کارکنان کی ستائش کی اور کہا کہ یہ غیر موازنہ کوشش کی تھی۔ انہوں نے اس بات پر بھی زوردیا کہ حفاظتی اقدامات کو اپنا جائے اور اس سلسلہ میں انہوں نے ریل حکام کو بے حد سرگرمی سے کام کرنے کی ہدایت دی۔
یہ دیکھنے والی بات ہےکہ ہندستانی ریل نے مال برداری ، آمدنی اور رفتارکے معاملے میں مارچ 2021 میں مال ڈھلائی کے اعدادوشمار میں کافی زیادہ اچھال درج کیا۔ ایسا اندازہ ہے کہ یہ اعدادوشمار گزشتہ سال کے مال ڈھلائی اعدادوشمار کو پار کرجائیں گے مال برداری سے موصولہ پیکس 21-2020 میں بڑھ کر ایک لاکھ 14 ہزار 652.47 کروڑ روپے ہوگیا، جو کہ گزشتہ برس 12358.83 کروڑ روپے تھا۔ یہ 2+ فی صد کی ترقی دکھاتا ہے۔
ش ح۔ ش ت۔ج
Uno-3113
(Visitor Counter : 94
سائنس اور ٹیکنالوجی کی وزارت
کانگڑی چائے، کورونا وائرس سرگرمی کو کم کرنے میں ایچ آئی وی دوا کی نسبت زیادہ بہتر
نئی دہلی،23مئی 2020/ انڈین کونسل آف میڈیکل ریسرچ  قوت مدافعت میں سدھار کرنے اور وائرل ایکئوٹی کو کم کرنے کے ممکن ہے کہ ترمیم شدہ پروٹوکول میں ہائیڈرو کسی کلورکوین  کی جگہ اینٹی ایچ آئی وی دواؤں کے استعمال کی سفارش کرے گی، جبکہ کانگڑہ چائے میں موجودہ کیمیکلز بھی مدافعتی قوت کوبڑھانے میں موثر ہوسکتی ہے کیونکہ یہ کیمیکلز اینٹی ایچ آئی وی دواؤں کی نسبت میں کورونا وائرس کی سرگرمی یا ایکئویٹی کو بہتر طریقے سے روک سکتےہیں۔ یہ بات انسٹی ٹیوٹ آف کورنا وائرس کی سرگرمی یا ایکئوٹی کو بہتر طریقےسے روک سکتےہیں۔ یہ بات انسٹی ٹیوٹ آف ہمالین بایوریسورس ٹکنالوجی  پالم پور ہماچل پردیش میں واقع ، کے ڈائریکٹر سنجے کمار نے بتائی۔ ڈاکٹر سنجے کمار نےا س بات کا انکشاف ، بین الاقوامی یوم چائے کے موقع پر آئی ایچ بی ٹی میں منعقدہ ایک ویبنار کے موقع پر کیا۔
اپنے لیکچر میں ڈاکٹر کمار نے معاشرہ اور صنعت کے لئے کانگڑہ چائے کے فوائد، انسانی صحت کے لئے چائے کی طبی خصوصیات اور کووڈ-19 بیماری سے جنگ کے لئے آئی ایچ بی ٹی کے ذریعہ ٹکنالوجیز کو فروغ دینے اور انہیں منتقل کرنے پر تبادلہ خیال کیا۔ یہ کیمیکل وائرل پروٹین کی سرگرمیوں کو روک سکتا ہے جو وائرس کو انسانی خلیوں میں داخل ہونے کے بعد اندر پنپنے میں مدد کرتا ہے۔
کونسل آف سائنٹفک اینڈ انڈسٹریل ریسرچ  کی ایک کڑی کو ادارے آئی ایچ بی ٹی نے بھی ٹکنالوجی پارٹنرس کےذریعہ الکوہل پیسڈ ہینڈ سینی ٹائزر چائے کا عرق اور قدرتی تیلوں کی خوشبو ہے، کو تیار کیا ہے، اور اس کی سپلائی کی ہے، یہ ادارہ چائے کے عرق، قدرتی سیوین کے ساتھ اوربغیر اسیس ایل ای ایس  ایس ڈی ایس (سوڈیم ڈوڈیسائل سلفیٹ اور معدنی تیلوں کے بغیر ہربل سوپ تیار کررہا ہے۔ صابن میں اینٹی فنگل، اینٹی بیکٹریل ، صاف کرنے والی اوررطوبت والی خوبیاں ہیں۔ یہ صابن ہماچل پردیش میں واقع دو کمپنیوں کے ذریعہ تیار کیا جائے گا اور ا س کی مارکٹنگ کی جائے گی۔
ڈاکٹر کمار نے بتایا کہ چائے کے کیٹچنس پروڈکشن پروسیس جیسے میسرس بیجناتھ فارما سیوٹیکلز کو منتقل کردیا گیا ہے او رریڈی ٹور سرو ٹی وائنز کانگڑہ چائے کے لئے گیم چینچر ہوسکتے ہیں۔ ڈاکٹر کمار نے مزید کہا کہ کیٹچن قدرتی اینٹی آکسیڈیٹس ہیں جو سیلوں کے نقصان کو روکنے اور دیگر فوائد پہنچانے میں مدد کرتےہیں۔
اس موقع پر چائے، سرکہ ٹکنالوجی کو دھرمشالہ میں واقع ایک کمپنی کو منقتل کردیا گیا ہے۔ چائے کے سرکے میں موٹاپے کو روکنے کی خاصیت ہوتی ہے، اس کے ساتھ ہی ہربل گرین اور بلیک ٹی کو آیوش سفارش کردہ جڑی بوٹیوں کے ساتھ ملایا جاتا ہے۔ آئی ایچ بی ٹی کے سائنسدانوں کا کہنا ہے کہ کووڈ-19 کے خلاف مدافعت بڑھانے کے لئےیہ مصنوعات بہت کارآمد ہوسکتی ہیں۔
م ن۔ ش ت ۔ ج
Uno-2761
(Visitor Counter : 153